[{"text_idx": "#000001", "text": "Roedd hi'n drychineb ysgwydodd y byd. Ar 21 Hydref 1966 cafodd 116 o blant a 28 oedolyn eu lladd pan lithrodd tomen lo anferth i lawr ochr mynydd Merthyr gan ddinistrio Ysgol Gynradd Pantglas ym mhentre' Aberfan."}, {"text_idx": "#000002", "text": "Newidiodd bywydau sawl teulu mewn amrantiad yn ogystal a\u0302 sawl un oedd yn dystion i'r gwaith o chwilio am gyrff y meirw. Yn eu plith roedd Geraint Stanley Jones, a oedd ar y pryd, yn newyddiadurwr ifanc gyda'r BBC."}, {"text_idx": "#000003", "text": "Mewn cyfweliad emosiynol, yr olaf cyn ei farwolaeth ym mis Awst 2015, bu cyn-bennaeth BBC Cymru ac S4C yn hel atgofion am yr wythnos ddirdynnol yn Aberfan wedi'r drychineb."}, {"text_idx": "#000009", "text": "\"Doeddwn i ddim yn gw'bod ble roedd yr ysgol. Ond yn sydyn wrth fynd rownd y gongl, dwi'n gweld y domen 'ma a dim byd ond dynion yn crebachu ar y domen efo rhawiau a phiciau a'u dwylo.\""}, {"text_idx": "#000011", "text": "\"Plant oedden nhw, roedd e'n gwbl annisgwyl. Rwy'n cofio i Owen lwyddo i roi geiriau at ei gilydd trwy gyfeirio at y plant yn hytrach na'r achlysur mewn ffordd.\""}, {"text_idx": "#000012", "text": "Erbyn y p'nawn roedd aelodau'r cyfryngau Prydeinig wedi cyrraedd ynghyd a\u0302 newyddiadurwyr o Lundain oedd yn cynrychioli'r wasg ryngwladol mewn gwledydd fel America a Siapan. Wedi iddyn nhw gyrraedd daeth Geraint Stanley Jones i drobwynt yn ei yrfa:"}, {"text_idx": "#000013", "text": "\"Ro'n i ar y pryd ar fy ffordd i fod yn newyddiadurwr teledu, ond wedi iddo fo (Aberfan) ddigwydd, penderfynais i nad o'n i wedi fy nhorri allan i'r math yna o beth. Fedrwn i ddim bod yn ddigon gwrthrychol dwi'n credu."}, {"text_idx": "#000016", "text": "Yn ystod ei wythnos yn Aberfan roedd 'na achlysur arall fyddai'n golygu na fyddai Geraint Stanley Jones byth yn anghofio'r hyn ddigwyddodd i'r gymuned glos:"}, {"text_idx": "#000017", "text": "\"Am bedwar o'r gloch ar y pnawn Gwener fe ge's i neges fod fy ail blentyn wedi ei geni."}, {"text_idx": "#000019", "text": "Disgrifiad o\u2019r llun, Aberfan heddiw"}, {"text_idx": "#000021", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished10 awr yn o\u0302lDim croeso i feicwyr mynydd mewn plasty yn EryriPublished3 awr yn o\u0302lCarchar am oes i ddyn 36 oed am lofruddio'i wraigPublished1 awr yn o\u0302l"}, {"text_idx": "#000022", "text": "Mo\u0302n: 'Siom' ymgyrchwyr ar o\u0302l caniata\u0301u fferm solar"}, {"text_idx": "#000023", "text": "Dim croeso i feicwyr mynydd mewn plasty yn Eryri"}, {"text_idx": "#000028", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000031", "text": "Sut mae denu adar i'r ardd?"}, {"text_idx": "#000033", "text": "5 cornel o Gymru ar ochr arall y ffin"}, {"text_idx": "#000034", "text": "Carchar yn 'agoriad llygad i anghyfiawnder'"}]